CELEX: 62013CN0641
Language: da
Date: 2013-12-04 00:00:00
Title: Sag C-641/13 P: Appel iværksat den 4. december 2013 af Kongeriget Spanien til prøvelse af dom afsagt af Retten (Første Afdeling) den 16. september 2013 i sag T-2/07, Spanien mod Kommissionen

1.2.2014   
            
            
               DA
            
            
               Den Europæiske Unions Tidende
            
            
               C 31/6
            
         Appel iværksat den 4. december 2013 af Kongeriget Spanien til prøvelse af dom afsagt af Retten (Første Afdeling) den 16. september 2013 i sag T-2/07, Spanien mod Kommissionen
   (Sag C-641/13 P)
   2014/C 31/10
   Processprog: spansk
   
      Parter
   
   
      Appellant: Kongeriget Spanien (ved A. Rubio González, som befuldmægtiget)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Appellanten gives medhold i appellen, og dom afsagt af Retten den 16. september i sag T-2/07, Kongeriget Spanien mod Europa-Kommissionen, ophæves.
            
         
               —
            
            
               Kommissionens beslutning K(2006) 5102 af 20. oktober 2006, hvorved den finansielle støtte, som blev tildelt fra Samhørighedsfonden til en projektgruppe med referencen 2001.ES.16.C.PE.050 vedrørende spildevandsafledning fra Júcars flodseng (Spanien), nedsættes, annulleres som angivet, i det omfang den fastslår, at en hensyntagen til erfaring som tildelingskriterium ikke er tilladt.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   
      
         Retlig fejl i forbindelse med konstateringen af, at erfaring udgør et tildelingskriterium, der er i strid med artikel 30 i
       direktiv 93/37 (1). Denne bestemmelse er ikke til hinder for anvendelsen af kriterier forbundet med tilbudsgiverens erfaring i forbindelse med tildeling af en kontrakt. Tværtimod kan der tages hensyn til tilbudsgiverens erfaring, forudsat at der er tale om et kriterium, som ikke tilsigter at vurdere tilbudsgiverens egnethed, adskiller sig fra solvenskravet og tilsigter at bedømme det økonomisk mest fordelagtige bud ved at påvise en forbindelse til kontraktens genstand og kvaliteten af dens opfyldelse.
   
      (1)  Rådets direktiv 93/37/EØF af 14.6.1993 om samordning af fremgangsmåderne med hensyn til indgåelse af offentlige bygge- og anlægskontrakter, EFT L 199, s. 54.